שי גולדן

שי גוֹלדֶן (נולד ב-7 באפריל 1971) הוא סופר, עיתונאי, מגיש טלוויזיה ורדיו ושחקן ישראלי. הגיש בעבר את התוכנית "ישראל הבוקר" לצד טל מאיר וכיום מגיש את תוכנית 'האולפן הפתוח' לצידה של יערה זרד בערוץ עכשיו 14. גולדן נולד בחיפה, וננטש על ידי אמו בבית החולים רוטשילד ביחד עם אחיו רן בן השנה. את שמו "שי" נתנו לו הרופאים. לטענתו, אמו הביולוגית עסקה בזנות ואביו הוא אחד הלקוחות שלה. היא הסתבכה בהונאה ונכלאה כאשר היה בן חמש. גולדן גדל עד גיל ארבע בבית שבתי לוי, מאז ועד גיל שש בבית יתומים בכפר יחזקאל, אז אומץ וגדל ברמת גן יחד עם אחיו רן, על ידי אוולין ואריה גולדן שעלו מרומניה. למד בבית הספר "ארנון" ובתיכון בליך ברמת גן. את שירותו בצה"ל עשה כלוחם בחיל התותחנים. שירת במהלך האינתיפאדה הראשונה. בעל תואר ראשון בספרות משווה מאוניברסיטת בר-אילן, ותואר שני בספרות עברית מאוניברסיטת בן-גוריון בנגב. ב-28 במרץ 2024 גולדן חשף שהוא סובל מדיכאון קליני וחרדה. לאחר שירותו הצבאי, עבד גולדן במשך תקופה קצרה כדייל קרקע. גולדן החל את דרכו כעיתונאי במדורי התרבות והספורט בפורטל האינטרנט של וואלה. לאחר מכן היה מבקר טלוויזיה ב"ידיעות אחרונות", עורך מוסף התרבות של "מעריב", סמנכ"ל תוכן וערוצים בענני תקשורת. עורך המוסף הפוליטי של עיתון "הארץ" כשבמקביל כתב טור שבועי במוסף הכלכלי "דה מרקר", ובשנים 2009 – 2011 ערך את מוסף "הארץ". בשנת 2011 שב ל"מעריב" וכיהן כסגן עורך העיתון עד להעברת הבעלות על העיתון לידי שלמה בן צבי ב-2012. החל מ-2011 מגיש גולדן את תוכנית הרדיו השבועית "מייבשים את הביצה" ברדיו תל אביב (בימי שישי 10:00-8:00), לצידה של שרון כידון. התוכנית זכתה בפרס "תוכנית המלל הטובה ביותר" לשנת 2012. גולדן כתב מספר ספרים, רובם בעלי רקע אוטוביוגרפי. ספרו הראשון, קובץ הסיפורים "האהבה כמחלה חשוכת מרפא", זכה בפרס מטעם קרן ברנשטיין ליצירת ביכורים. ספריו הנוספים: "בא לך להיות אלוהים?" (רומן), "הבן הטוב" (אוטוביוגרפיה), "המפצח" (רומן מתח פסיכולוגי). ב-2013 הוציא גולדן את ספרו החמישי: "הפוגה בין אסונות", קובץ סיפורים קצרים. ספרו "הבן הטוב" עובד למחזה בבימויו של איציק ויינגרטן שהועלה בתיאטרון הבימה בשנת 2015. בשנת 2010 הופיע בתוכנית הטלוויזיה החושפנית "מחוברים", ובה חשף את חייו לעיני המצלמות וסיפר את סיפור היתמות והאימוץ שלו, יחסיו המורכבים עם בני משפחתו ואת המסע בעקבות אמו הביולוגית. בשנת 2011 השתתף כחבר פאנל בתוכנית "דיבור ישיר" ששודרה בערוץ 2, עבור הזכיינית קשת. בשנת 2012 שיחק גולדן בסדרת הדרמה היומית "תנוחי" ב-HOT3. בנובמבר אותה שנה, החל גולדן להנחות בערוץ 2 את תוכנית האקטואליה "מדברים על זה" לצידה של שרון כידון. במאי 2018 החל להגיש את התוכנית "סוגר עניין", מעין סיכום לחדשות היום, ברשת 13. שידור התוכנית נמשך במשך שנה עד מאי 2019. ב-2018 גולדן גם שיחק בסדרה "שלטון הצללים". במרץ עד אפריל 2021 הגיש את תוכנית האקטואליה "לפני החדשות" ברשת 13, לצידה של שרון כידון. במרץ 2021 החל להגיש תוכנית רדיו יומית בתחנת גלי ישראל. מנובמבר 2021 גולדן הגיש את תוכנית הטלוויזיה הישראלית ישראל הבוקר מאולפני ערוץ החדשות עכשיו 14. בנוסף, גולדן נוהג להתארח כפאנליסט בתוכניות הטלוויזיה השונות של חדשות 14. מאוגוסט 2024 מגיש את תוכנית 'האולפן הפתוח' לצידה של יערה זרד בערוץ עכשיו 14. גולדן נישא בגיל 26 למיכל ונולדו להם שני ילדים בבנימינה. לאחר 18 שנות נישואין הם התגרשו. מתגורר באור עקיבא. האהבה כמחלה חשוכת מרפא, ספרית פועלים, תש"ס 1999 בא לך להיות אלוהים?: רומן, כתר ספרים, 2002 המפצח: רומן מתח פסיכולוגי, כתר ספרים, 2004 הבן הטוב, זמורה-ביתן, 2008 הפוגה בין אסונות, זמורה-ביתן, 2013 ניסויים בחיי משפחה, זמורה-ביתן, 2014 הילדים של מחר, זמורה-ביתן, 2017 המצאת החיים, הוצאת עם עובד, 2021 מדיה וקבצים בנושא שי גולדן בוויקישיתוף שי גולדן, ברשת החברתית פייסבוק שי גולדן, ב"לקסיקון הספרות העברית החדשה" שי גולדן, ב"לקסיקון הקשרים לספרות ישראלית" רשימת הפרסומים של שי גולדן, בקטלוג הספרייה הלאומית שי גולדן, נשיקה אחרונה מנייר, באתר הארץ, 28 בנובמבר 2008 אריק גלסנר, ביקורת על "הבן הטוב", של שי גולדן, הוצאת "זמורה ביתן", ביקורות ספרות - מעריב, 18 בינואר 2009 קובי מידן, ‏"אנשים בלילה" עם שי גולדן, באתר iCast‏, 28 במרץ 2012 יוני בינרט, שי גולדן: "אני מוקף באנשים צבועים", באתר Xnet‏, 24 בינואר 2013 ירון אביטוב, רוקד מסביב לכאב: על הספר החדש של שי גולדן, באתר nrg‏, 22 באפריל 2013 יואב שי‏, שי גולדן מרענן את ז'אנר הסיפור הקצר, באתר וואלה, 22 באפריל 2013 איילת רוזן, ‏"אני זוכר 15 פרקי תהילים בעל פה, ככה זה נשאר איתי", באתר ‏מאקו‏, 23 במאי 2013 תמי שמש-קריץ, ‏שי גולדן גילה פתאום שהוא בעצם אמן, באתר גלובס, 11 באוקטובר 2014 נמרוד עופרן‏, "ניסויים בחיי משפחה": האגו מעיב על ספרו החדש של שי גולדן, באתר וואלה, 18 בינואר 2015 נגה גילעם, הטוב, הרע והחרד: החיים המפוצלים של שי גולדן, באתר הארץ, 19 באפריל 2015 רחלי מלק–בודה, שי גולדן מחליף את דעותיו, וממש לא מתבייש בזה, באתר nrg‏, 20 באוקטובר 2017 אמיר לוי, “במחנה שלי אין יותר חופש ביטוי, השמאל הפך צעקני ואלים” באתר מידה, 23 ביולי 2020 רבקי גולדפינגר, עניין אישי עם שי גולדן, באתר ערוץ 7, 11 ביוני 2021 מגיש חדשות 14 חושף בשידור חי: "אני סובל מדיכאון וחרדה" ורד רמון ריבלין, ‏"אשתי היא העוגן שלי, אבל מוסד הנישואין קרס, כולם בוגדים", באתר גלובס, 5 באוקטובר 2011 רן בוקר, קיצוצים בשכר הטאלנטים ברשת; שי גולדן יעזוב, באתר ynet, 27 במרץ 2019 נעמה לוסקי, "גירשו אותי מהמחנה שלי באלימות קשה, מבול של שנאה, ואני בתגובה זזתי עוד ועוד לימין", באתר ישראל היום, 1 באפריל 2021 אורן שטרנברג, יש מחליף לגלית דיסטל: שי גולדן מצטרף לרדיו גלי ישראל, באתר אייס, 11 במרץ 2021 המצאת החיים - שי גולדן, באתר עברית